open-index/open-wikipedia-markdown huggingface dataset:
நோவா ஸ்கோசியா

**நோவா ஸ்கோசியா** (Nova Scotia -- இலத்தீனில் "புது ஸ்காட்லாந்து") கனடாவின் தென்கிழக்கு பகுதியில் அமைந்த மாகாணமாகும். இந்த மாகாணம் கனடாவிலேயே இரண்டாம் மிக சிறிய மாகாணமாகும். நோவா ஸ்கோசியாவின் தலைநகரம் ஹாலிஃபாக்ஸ் ஆகும். இந்த மாகாணத்தில் 935,962 மக்கள் வசிக்கின்றனர். 
## மேற்கோள்கள்

பகுப்பு:நோவா ஸ்கோசியா
பகுப்பு:கனடிய மாகாணங்களும் ஆட்சி நிலப்பகுதிகளும்
ஹாலிஃபாக்ஸ்

**ஹாலிஃபாக்ஸ் மாநகரப் பகுதி** (Halifax Regional Municipality) கனடாவின் நோவா ஸ்கோசியா மாகாணத்தின் தலைநகரமும் மிகப்பெரிய நகரமும் ஆகும். அட்லான்டிக் கனடா பகுதியில் மிகப்பெரிய நகரம் ஆகும். 2006 கணக்கெடுப்பின் படி ஹாலிஃபாக்ஸ் மாநகரப் பகுதியில் 282,924 மக்கள் வசிக்கின்றனர்.

## மேற்கோள்கள்

பகுப்பு:நோவா ஸ்கோசியா
பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
நியூஃபவுன்லாந்து மற்றும் லாப்ரடோர்

**நியூஃபின்லான்டும் லாப்ரடோரும்** (ஆங்கிலம்: Newfoundland and Labrador, பிரெஞ்சு: Terre-Neuve-et-Labrador) கனடாவில் கிழக்கு பகுதியில் அமைந்த மாகாணமாகும். இந்த மாகாணத்தில் நியூஃபின்லான்ட் தீவும் கண்டத்தில் லாப்ரடோர் பகுதியும் உள்ளன. இந்த மாகாணத்தின் தலைநகரமும் மிகப்பெரிய நகரமும் செயின்ட் ஜான்ஸ் ஆகும். ஏப்ரல் 2008 கணக்கெடுப்பின் படி 508,270 மக்கள் வசிக்கின்றனர்.
## மேற்கோள்கள்

பகுப்பு:நியூஃபின்லான்ட் மற்றும் லாப்ரடோர்
பகுப்பு:கனடிய மாகாணங்களும் ஆட்சி நிலப்பகுதிகளும்
செயின்ட் ஜான்ஸ், நியூஃபின்லான்ட் மற்றும் லாப்ரடோர்

**செயின்ட் ஜான்ஸ்** (ஆங்கிலம்: St. John's, பிரெஞ்சு: Saint-Jean) கனடாவின் நியூஃபின்லான்ட் மற்றும் லாப்ரடோர் மாகாணத்தின் தலைநகரம் ஆகும். வட அமெரிக்காவில் ஆங்கிலேயரால் தொடங்கப்பட்ட நகரங்களில் மிகப் பழைமையான செயின்ட் ஜான்ஸ் மாநகரில் 110,525 மக்கள் வசிக்கின்றனர்.

பகுப்பு:நியூஃபின்லான்ட் மற்றும் லாப்ரடோர்
பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
கியூபெக் நகரம்

**கெபெக் நகரம்** (அல்லது கியூபெக் நகரம்) (பிரெஞ்சு: Ville de Québec, IPA: /keˈbɛk/ ஆங்கிலம்: Quebec City) கனடாவின் கெபெக் மாகாணத்தின் தலைநகரமும் இரண்டாம் மிகப்பெரிய நகரமும் ஆகும். 2006 கணக்கெடுப்பின் படி 491,142 மக்கள் வசிக்கின்றனர்.

[thumb|left|300px|[கியூபெக் பாலம்]]

## மேற்கோள்கள்


பகுப்பு:கியூபெக்
பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
அஷர் (பாடகர்)

**அஷர் ரேமண்ட் IV** (Usher Raymond IV, பிறப்பு அக்டோபர் 14, 1978) நடு 1990களில் புகழுக்கு வந்த அமெரிக்க பாடகரும் நடிகரும் ஆவார். பொதுவாக "அஷர்" என்று அழைக்கப்படுவார். இன்று வரை கிட்டத்தட்ட 30 மில்லியன் ஆல்பம்களை விற்றுக்கொண்டு ஐந்து கிராமி விருதுகளை வென்றுள்ளார். இவர் யூஎஸ் ரெக்கர்ட்ஸ் என்ற பாடல் தயாரிப்பு நிறுவனத்தின் தொழிலதிபரும் கிளீவ்லன்ட் கேவலியர்ஸ் என்.பி.ஏ. கூடைப்பந்தாட்ட அணியின் ஒரு அதிபர் ஆவார்.

டாலஸ், டெக்சஸ் நகரத்தில் பிறந்த அஷர் சாட்டனூகா, டென்னசியில் வளந்தார். சிறுவராக இருக்கும்பொழுது கிறிஸ்தவ தேவாலயத்தில் பாடினார். அட்லான்டாவுக்கு வந்து உயர்பள்ளியை சேர்ந்தார். இதே காலத்தில் 1994இல் இவரின் முதலாம் ஆல்பம், அஷர், வெளிவந்தது. 1997இல் இவரின் இரண்டாம் வெளிவந்த ஆல்பம், மை வே, வெளிவந்து இதிலிருந்து ஒரு பாடலுக்காக அஷர் முதலாம் கிராமி விருதை வென்றுள்ளார்.

மொயீஷா என்ற அமெரிக்க தொலைக்காட்சித் தொடரில் அஷர் நடிககத் தொடங்கினார். 1998இல் இவர் முதலாக த ஃபாகல்ட்டி என்ற திரைப்படத்தில் நடித்துள்ளார்.

தற்போது அட்லான்டாவில் ஒரு புறநகரத்தில் அஷர் வசிக்கிறார்.

பகுப்பு:ஆபிரிக்க அமெரிக்க இசை கலைஞர்கள்
பகுப்பு:ஆபிரிக்க அமெரிக்க நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
ஐஸ் கியூப்

**ஐஸ் கியூப்** (Ice Cube, அல்லது "பனிகட்டி"), பிறப்பு **ஓஷே ஜாக்சன்** (O'Shea Jackson, ஜூன் 15, 1969) ஒரு அமெரிக்க ராப் இசைப் பாடகரும் நடிகரும் ஆவார்.

வரலாற்றில் மிகச்சிறந்த ராப் இசைக் கலைஞர்களில் ஒருவர் என்று பல ராப் இசை நிபுணர்களால் குறிப்பிட்ட ஐஸ் கியூப் என்.டபிள்யூ.ஏ. என்ற ராப் இசைக் குழுமத்தில் ஒரு உறுப்பினராக இருந்து முதலாக ராப் உலகத்தில் சேர்ந்தார். என்.டபிள்யூ.ஏ. உடன் புகழுக்கு வந்து 1990இல் அமெரிக்காஸ் மோஸ்ட் வாண்டெட் என்ற முதலாம் தனி ஆல்பத்தை படைத்தார். இதுவும் இவரின் அடுத்த ஆல்பம், டெத் செர்ட்டிஃபிகேட்டும் இவரின் மிக புகழான ஆல்பம்கள் ஆகும். இவர் கேங்க்ஸ்ட ராப் என்ற ராப் இசை வகையை தொடங்கினர்களில் ஒன்றாவார். இவரின் ராப் பாடல்களில் இன மோதல், ஆப்பிரிக்க அமெரிக்கர்களின் சமூகமும் பிரச்சனைகளும், ஐக்கிய அமெரிக்க அரசியல் போன்ற நோக்கங்களைப் பற்றி பாடல்களை எழுதுவார்.

1992இல் இவர் இஸ்லாம் சமயத்துக்கு நம்பிக்கை மாற்றினார். நடு 1990கள் முதல் நடிக்க தொடங்கினார். கிரிஸ் டக்கர் உடன் 1995இல் வெளிவந்த ஃபிரைடே என்ற நகைச்சுவைத் திரைப்படத்தில் நடித்து திரைப்பட உலகில் புகழுக்கு வந்தார். இவரின் வேறு சில புகழ்பெற்ற திரைப்படங்கள் பார்பர்ஷாப், ஆர் வீ தேர் யெட், பாய்ஸ் இன் த ஹுட் ஆகும்.

## ஆல்பம்கள்
* 1990: அமெரிக்காஸ் மோஸ்ட் வாண்டெட் (AmeriKKKa's Most Wanted)
* 1990: *[[கில் அட் வில்]]* (Kill At Will) 
* 1991: *[[டெத் சர்ட்டிஃபிகேட்]]* (Death Certificate) 
* 1992: *[[த பிரெடட்டர் (ஆல்பம்)|த பிரெடட்டர்]]* (The Predator)
* 1993: *[[லீத்தல் இஞ்செக்சன்]]* (Lethal Injection)
* 1998: *[[வார் & பீஸ் - வால்யும் 1: த வார் டிஸ்க்]]* (War & Peace - Volume 1: The War Disc) 
* 2000: *[[வார் & பீஸ் - வால்யும் 2: த பீஸ் டிஸ்க்]]* (War & Peace - Volume 2: The Peace Disc) 
* 2006: *[[லாஃப் நௌ, க்ரை லேட்டர்]]* (Laugh Now, Cry Later)
* 2008: *[[ரா ஃபுட்டெஜ்]]* (Raw Footage)

## மேற்கோள்கள்

பகுப்பு:ராப் இசைக் கலைஞர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:ஆபிரிக்க அமெரிக்க நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
தாபோ உம்பெக்கி

**தாபோ முவுயெல்வா உம்பெக்கி** (*Thabo Mvuyelva Mbeki*, பிறப்பு: ஜூன் 18, 1942) தென்னாப்பிரிக்காவின் குடியரசுத் தலைவர் ஆவார். 14 வயதில் ஆப்பிரிக்க தேசிய காங்கிரஸ் கட்சியை சேர்ந்தார். ஐக்கிய இராச்சியத்தில் சசெக்ஸ் பல்கலைக்கழகத்தில் பொருளியல் படித்துள்ளார். 1994இல் தென்னாப்பிரிக்காவில் நிறவெறி  அரசு முடிவுக்கு வந்து நெல்சன் மண்டேலா குடியரசுத் தலைவர் பதவியில் ஏறும்பொழுது உம்பெக்கி துணைத் தலைவராக பதவியில் ஏறினார். 1999இல் உம்பெக்கி குடியரசுத் தலைவராக ஆனார்.

2008இல் செப்டம்பர் 20ஆம் தேதி ஆப்பிரிக்க தேசிய காங்கிரஸ் கட்சி இவருக்கு ஆதரவு பின்வாங்கியுள்ளது. இதனால் உம்பெக்கி பதவி விலகுவதற்கு உடன்பட்டார். 
## மேற்கோள்கள்

பகுப்பு:ஆப்பிரிக்க அரசுத்தலைவர்கள்
பகுப்பு:தென்னாப்பிரிக்க அரசியல்வாதிகள்
பகுப்பு:1942 பிறப்புகள்
பகுப்பு:வாழும் மக்கள்
ஓசுனி முபாரக்

**ஓசுனி முபாரக்** (*Hosni Mubarak*; 4 மே 1928 – 25 பெப்ரவரி 2020) எகிப்திய இராணுவ, அரசியல் தலைவர் ஆவார். இவர் 1981 முதல் 2011 வரை எகிப்தின் அரசுத்தலைவராக இருந்தவர்.

அரசியலுக்கு வருவதற்கு முன், முபாரக் எகிப்திய வான்படையில் 1972 முதல் 1975 வரை தளபதியாகப் பணியாற்றினார். அரசுத்தலைவர் அன்வர் சாதாத் 1981 இல் படுகொலை செய்யப்பட்ட பின்னர் முபாரக் அரசுத்தலைவரானார். முபாரக் கிட்டத்தட்ட முப்பதாண்டு காலம் அரசுத்தலைவராக இருந்தார். 43 ஆண்டுகள் பதவியில் இருந்த முகம்மது அலி பாசாவின் பின்னர் அதிககாலம் எகிப்தின் அரசுத்தலைவர் பதவியில் இருந்தவர் முபாரக் ஆவார். 2011 எகிப்தியப் புரட்சியின் போது இடம்பெற்ற 18-நாள் ஆர்ப்பாட்டங்களை அடுத்து முபாரக் பதவியில் இருந்து விலகினார். 2011 பெப்ரவரி 11 இல் எகிப்தின் ஆட்சி இராணுவத் தலைமைகளிடம் ஒப்படைக்கப்பட்டது.

2011 ஏப்ரல் 13 இல் முபாரக்கும் அவரது இரண்டு மகன்களும் ஊழல் மற்றும் அதிகார முறைகேடு ஆகிய குற்ரச்சாட்டுகளுக்காக 15 நாட்கள் தடுத்து வைக்கப்பட்டனர். மக்கள் புரட்சியின் போது அமைதியான போராட்டக்காரர்கள் கொல்லப்படுவதைத் தடுக்கத் தவறியதற்காக முபாரக்கிற்கு விசாரணைக்கு உத்தரவிடப்பட்டது. இதற்கான விசாரணைகள் 2011 ஆகத்து 3 ஆம் நாள் ஆரம்பமாயின. 2012 சூன் 2 இல், எகிப்திய நீதிமன்றம் முபாரக்கிற்கு ஆயுள் தண்டனை வழங்கியது. சிறைக்காலத்தில், இவர் தொடர்ச்சியான சுகவீன நெருக்கடிகளை சந்தித்தார். 2013 சனவரி 13 இல், எகிப்திய உயர் நீதிமன்றம் முபாரக் மீதான குற்றச்சாட்டுகளுக்கு மீள் விசாரணைக்கு உத்தரவிட்டது. இவரது வழக்கு மீண்டும் விசாரணைக்கு வந்தபோது, முபாரக், அவரது மகன்கள் மீதான ஊழல் குற்றச்சாட்டுகள் நிரூபிக்கப்பட்டு 2015 மே 9 சிறைத்தண்டனை வழங்கப்பட்டது. 2015 அக்டோபர் 12 இல் முபாரக் இராணுவ மருத்துவமனையில் தடுத்து வைக்கப்பட்டு, மகன்கள் விடுதலை செய்யப்பட்டனர். 2017 மார்ச் 2 இல் இவர் குற்றமற்றவர் என அறிவிக்கப்பட்டு, 2017 மார்ச் 24 இல் விடுதலை செய்யப்பட்டார்.

2020 பெப்ரவரி 25 இல் முபாரக் தனது 91-வது அகவையில் கெய்ரோவில் காலமானார். இவரது உடல் இராணுவ மரியாதையுடன் அடக்கம் செய்யப்பட்டது.

## மேற்கோள்கள்

## வெளி இணைப்புகள்

*  at the official Egyptian government site
* Air Marshal Hosni Mubarak at the official Egyptian Air Force site

பகுப்பு:1928 பிறப்புகள்
பகுப்பு:2020 இறப்புகள்
பகுப்பு:எகிப்திய அரசியல்வாதிகள்
பகுப்பு:ஆப்பிரிக்க அரசுத்தலைவர்கள்
பகுப்பு:எகிப்திய அரசுத்தலைவர்கள்
பாங்கரா (இசை)

thumb|right|200px|

**பங்கரா** (பஞ்சாபி: ਭੰਗੜਾ بھنگڑا; *Bhangra*; pə̀ŋgɽäː) என்பது பஞ்சாபி பண்பாட்டு பின்புலத்தில் தோற்றம் பெற்ற ஒரு ஆடல் வடிவத்தையும் அதனோடு இணைந்து இசைக்கப்படும் இசை வடிவத்தையும் குறிக்கின்றது.
பங்கரா பஞ்சாப் நிலப்பகுதியின் விவசாயிகளின் கொண்டாட்ட நாட்டார் ஆடல் இசை வடிவமாக தோற்றம் பெற்றது. பஞ்சாபி மக்கள் மேற்கு நாடுகளுக்கு இந்த வடிவத்தை எடுத்து சென்று, இன்று உலககெங்கும் விரும்பிக் கேட்கப்படும் ஆடப்படும் வடிவமாக இருக்கின்றது. அதன் பஞ்சாபி நாட்டார் வடிவ தோற்றத்தில் இருந்து இன்று பல புதிய நடைகளையும் மொழிகளையும் இணைத்து பங்கரா வளர்ந்து நிற்கின்றது.

## மேற்கோள்கள்

பகுப்பு:இசை வகைகள்
பகுப்பு:பஞ்சாப் (இந்தியா)
பகுப்பு:பிரித்தானியப் பண்பாடு
சீருடற்பயிற்சிகள்

right|250px
**சீருடற்பயிற்சிகள்** (Gymnastics) என்பவை வலிமை, சுறுசுறுப்பு, ஒருங்கியக்கம் ஆகியவை கூட்டாக தேவைப்படும் உடற்பயிற்சி செயல்திறன்களைக் குறிக்கிறது. இந்த விளையாட்டானது ஒலிம்பிக் விளையாட்டு போட்டிகளில் ஒன்றாகும்.

## வகைகள்
* சமநிலையில்லாச் சட்டங்கள்
* சமநிலை விட்டம்
* குதிரை தாவுதல்
* குதிரைக் கரடு
* கிடைச் சட்டம்
* நிலைத்த வளையங்கள்
* இணைச் சட்டங்கள்

பகுப்பு:சீருடற்பயிற்சி விளையாட்டு
பகுப்பு:தனிநபர் விளையாட்டுக்கள்
சுவீடிய குரோனா

**சுவீடிய குரோனா** (நாணயக் குறியீடு *SEK*) என்பது, 1873 ஆம் ஆண்டிலிருந்து, சுவீடன் நாட்டின் நாணயமாக இருந்து வருகிறது. உள்ளூரில் இது *kr* எனச் சுருக்கமாகக் குறிக்கப்படுகின்றது. குரோனா என்பதன் பன்மை *குரோனர்* ஆகும். ஒரு குரோனா 100 *ஓரே* (öre) க்குச் சமமானது. சுவீடிய குரோனா, பின்லாந்தின் அலண்ட் தீவுகளின் சில பகுதிகளில் அதிகார முறையிலல்லாமல் புழக்கத்தில் உள்ளது. 

## வரலாறு
1873 ஆம் ஆண்டில் ஸ்கண்டினேவியப் பணமுறை ஒன்றியம் உருவாக்கப்பட்டபோது அன்று சுவீடனில் புழக்கத்தில் இருந்த சுவீடிய ரிக்ஸ்டேலர், ரிக்ஸ்மிண்ட் என்பவற்றுக்குப் பதிலாக குரோனா அறிமுகப்படுத்தப்பட்டது. இவ்வொன்றியத்தின் ஏனைய உறுப்பு நாடுகளான டென்மார்க், நோர்வே ஆகியவற்றிலும் இதே நாணயம் குரோனே (krone) என்னும் பெயரில் புழக்கத்துக்கு வந்தது. தங்கத்தைத் தர அளவீடாகக் கொண்ட இம்மூன்று நாணயங்களும், தூய தங்கத்தின்  என வரையறுக்கப்பட்டது.

முதலாம் உலகப் போருக்குப் பின் பணமுறை ஒன்றியம் கலைக்கப்பட்ட போதிலும், மூன்று நாடுகளும் அதே பெயர்களையே தொடர்ந்தும் பயன்படுத்தி வந்தன. ஆனால் நாணயங்கள் வேறு வேறானவையாகும்.

## நாணயக் குற்றிகள்
1873 க்கும், 1876 க்கும் இடையில் 1, 2, 5, 10, 50 ஆகிய ஓர்கள் பெறுமதி கொண்ட நாணயக் குற்றிகளும், 1, 2, 10, 20 குரோனர் பெறுமதி கொண்ட நாணயக் குற்றிகளும் வெளியிடப்பட்டன. இவற்றில், 1, 2, 5 ஓர்களுக்கான நாணயக் குற்றிகள் வெண்கலத்தாலும், 10, 25, 50 ஓர்களும், 1, 2 குரோனர் நாணயங்கள் வெள்ளியாலும், 10, 20 குரோனர் நாணயங்கள் தங்கத்தாலும் செய்யப்பட்டிருந்தன. தங்கத்தாலான 5 குரோனர் நாணயம் 1881 ஆம் ஆண்டில் புதிதாகச் சேர்க்கப்பட்டது. 

தங்க நாணயங்களின் உற்பத்தி 1902 ஆம் ஆண்டில் நிறுத்தப்பட்டது. பின்னர் 1920 க்கும், 1925 க்கும் இடையில் சிறிது காலம் தங்க நாணயங்கள் வெளியிடப்பட்டன. ஆனால், அதன் பின்னர் முற்றாகவே நிறுத்தப்பட்டது. முதலாம் உலகப் போர்க் காலத்தில் ஏற்பட்ட உலோகத் தட்டுப்பாட்டினால், 1917, 1919 ஆகிய ஆண்டுகளுக்கு இடைப்பட்ட காலத்தில் வெண்கலத்துக்குப் பதிலாக இரும்பும், 1920 இல் வெள்ளிக்குப் பதிலாக நிக்கல்-வெண்கலமும் நாணயங்களுக்குப் பயன்பட்டன. 1927 இல் வெள்ளி நாணயங்கள் மீண்டும் புழக்கத்துக்கு வந்தன. 

பகுப்பு:நாணயங்கள்
பகுப்பு:சுவீடன்
சீனப் பெயர்

சீன மரபு முறைகளுக்கும், இலக்கண, ஒலிப்பியல் முறைகளுக்கும் ஒழுங்கி அமைந்த பெயர் **சீனப் பெயர்** ஆகும். 

தமிழ்ப் பெயர், மேற்குநாட்டு பெயர் மரபுகளில் இருந்து சீனப் பெயர் மரபுகள் வேறுபடுகின்றன. சீனப் பெயர் மரபில் குடும்பப் பெயர் முதலாதகவும், நபரின் பெயர் இரண்டாவதாகவும் அமைகின்றது. ஒருவரின் குடும்பப் பெயர் தலைமுறை தலைமுறையாக வரும் பெயர். பொதுவாக அவரின் தந்தை பெயர் இல்லை. 

1977 ஆண்டு மேற்கொள்ளப்பட்ட ஒர் ஆய்வின் படி 45 குடும்பப் பெயர்களை 70% சீனர்கள் கொண்டிருக்கின்றார்கள். அவை பின்வருமாறு:

Top 10 surnames, which together account for about 40% of Chinese people in the world. Many surnames have various ways of romanization, the following listed spellings include பின்யின், which is the standard in the PRC and சிங்கப்பூர், and other commonly used spellings.

Li/Lee 李, Wang/Wong 王, Zhang/Chang 張/张, Zhao/Chao 趙/赵, Chen/Chan 陳/陈, Yang/Young 楊/杨, Wu 吳/吴, Liu 劉/刘, Huang/Wong 黃/黄, Zhou/Chow 周

The 11th to 20th common surnames, which together account for more than 10% of Chinese people in the world:

Xu/Hsu 徐, Zhu/Chu 朱, Lin/Lam 林, Sun 孫/孙, Ma 馬/马, Gao/Kao 高, Hu 胡, Zheng 鄭/郑, Guo 郭, Xiao/Siu/Hsiao/Siew 蕭/萧/肖

The 21st to 30th common surnames, which together account for about 10% of Chinese people in the world:

Xie/Hsieh/Cheu 謝/谢, He/Ho 何, Xu/Hsu 許/许, Song/Soong 宋, Shen 沈, Luo 羅/罗, Han 韓/韩, Deng 鄧/邓, Liang 梁, Ye 葉/叶

The next 15 common surnames, which together account for about 10% of Chinese people in the world:

Fang/Fong 方, Cui 崔, Cheng 程、Pan 潘, Cao 曹, Feng 馮/冯, Wang 汪, Cai 蔡, Yuan 袁, Lu 盧/卢, Tang 唐, Qian 錢/钱, Du 杜, Peng 彭, Lu 陸/陆

## இவற்றையும் பாக்க
* தமிழ்ப் பெயர்
* சீனம் தமிழ் மொழிபெயர்ப்புக் கையேடு (தொடக்க வரைபு)

## மேற்கோள்கள்


பகுப்பு:சீனப் பெயர்கள்
பஞ்சாபி மக்கள்

**பஞ்சாபி மக்கள்** (*Punjabi people*; பஞ்சாபி: ਪੰਜਾਬੀ, پنجابی) தெற்காசியாவில் வாழும் இந்திய-ஆரிய இனக்குழுவைச் சேர்ந்தவர்கள். இந்தியப் பஞ்சாப்பில் சீக்கியமும் பாகித்தானப் பஞ்சாப்பில் இசுலாமியமும் பெருவாரியாகப் பின்பற்றப்படுகிறது. பஞ்சாபியர்களின் பஞ்சாபி மொழி இந்திய-ஆரிய மொழிக்குடும்பத்தைச் சேர்ந்தது. உலகெங்கும் கிட்டத்தட்ட 120 மில்லியன் பஞ்சாபிகள் உள்ளனர்.

## குறிப்புகள்

## வெளி இணைப்புகள்
* Peoples and Languages in Pre-Islamic Indus Valley 

பகுப்பு:சீக்கியம்
பகுப்பு:இந்திய இனக்குழுக்கள்
பகுப்பு:பஞ்சாப் (இந்தியா)
பகுப்பு:பாக்கித்தான் இனக்குழுக்கள்
ஸ்டாக்ஹோம்

ஸ்டாக்ஹோமின் முதன்மை படிமம்|right|thumb|294px
**ஸ்டாக்ஹோம்** (*Stockholm*) நகரம் ஆனது சுவீடன் நாட்டின் மிகப்பெரிய நகரமும், அதன் தலைநகரமும் இதுவே ஆகும். இதுவே, தேசிய சுவீடிய அரசு, நாடாளுமன்றம், சுவீடிய அரசரின் அதிகாரமுறை இருப்பிடம் ஆகியவற்றின் அமைவிடமும் ஆகும். ஸ்டாக்ஹோம், 13 ஆம் நூற்றாண்டில் இருந்தே சுவீடனின் அரசியல் மற்றும் பொருளாதார மையமாக விளங்கிவருகிறது. 795,163 (டிசம்பர் 2007) மக்கள்தொகையைக் கொண்ட ஸ்டாக்ஹோம் மாநகரசபை, நாட்டிலுள்ள மிகப்பெரிய மாநகரசபையாகும். ஸ்டாக்ஹோம் நகர்ப்புறப் பகுதி, 1,252,020 (2005) மக்கள்தொகையுடன், நாட்டின் மிகப் பெரிய தொடர்ச்சியான கட்டப்பட்ட பகுதியாகவும் உள்ளது. ஸ்டாக்ஹோம் நகரம் சுவீடன் நாட்டின் கிழக்குப் பிராந்தியத்தில் கடற்கரைப் பிரதேசத்திலேயே அமைந்துள்ளது.

## புவியியல்
ஸ்டாக்ஹோம் நகரத்தின் மத்தியபகுதி நான்கு பிரிவுகளாகப் பிரிக்கப் பட்டுள்ளன. அவையாவன குங்ஸோல்மென் (Kungsholmen), சொடர்மல்ம் (Södermalm), நொர்மல்ம்(Norrmalm), மற்றும் ஒஸ்டர்மல்ம் (Östermalm) என்பவையாகும். குங்ஸோல்மென் மற்றும் சொடர்மல்ம் என்னும் இரண்டும் தீவுகளாகும். இங்க்கு பற்பல தீவுகள் காணப்படுகின்றன. இங்கு உள்ள பற்பல தீவுகளும் பாலங்களால் இணைக்கப்பட்டே இருக்கின்றன. ஸ்டாக்ஹோம் நகரத்தின் மத்திய பகுதியில் மட்டும் பதினான்கு தீவுகள் காணப்படுகின்றன. ஸ்டாக்ஹோம் நகரத்தின் 30% வீததிற்கும் மேலதிகமான பகுதி நீர் வழியினாலேயே ஆக்கப்பட்டுள்ளது. மற்றைய 30% வீதப் பகுதியும் பூங்காக்களாலும் புல்வெளிகளாலும் மூடப்பட்டுள்ளது.

கம்லா ச்டான் (Gamla Stan) எனும் நகரமே ஸ்டாக்ஹோம் நகரத்தின் மிகவுய்ம் பழமை வாய்ந்த பகுதியாகும், அதாவது *பழமையான நகரம்* ஆகும்.

இதன் சராசரியான வருடாந்த வெப்பநிலை 10&nbsp;°C (50&nbsp;°F) ஆகும். ஸ்டாக்ஹோம் நகரத்தின் சராசரியான வருடாந்த மழைவீழ்ச்சி முப்பது தொடக்கம் அறுபது வரையியான இன்ஞ்சஸ் ஆகும்.

## கல்வி
விஞ்ஞானத்தில் ஆய்வுகளுக்கும் மேல்ப் படிப்புக்களுக்கும் ஆனதுமான கல்வி ஸ்டாக்ஹோம் நகரத்தில் 18 ஆம் நூற்றாண்டிலேயே ஆரம்பிக்கத் தொடங்கியது. மருத்துவக்கல்வியும்  ஸ்டாக்ஹோம் அவதான நிலையம் போன்ற பல்வேறு ஆய்வு நிறுவனங்களும் 18ஆம் நூற்றாண்டிலேயே ஆரம்பிக்கப் பட்டன. ஸ்டாக்ஹோம் நகரத்தில் மருத்துவக் கல்வியானது 1811 ஆம் ஆண்டில் கரோலின்ஸ்கா மையமாக இறுதியாக முறைப்படுத்தப்பட்டது. ஸ்டாக்ஹோம் நகரத்தில் ரோயல் தொழில்நுட்ப நிறுவனம் 1827 ஆம் ஆண்டில் நிறுவப்பட்டது. தற்சமயம் ஸ்காண்டிநேவியா எனும் தொழினுட்ப உயர்கல்வி நிறுவனமே ஸ்டாக்ஹோமில் உள்ள மாபெரும் தொழினுட்ப உயர்கல்வி நிறுவனம் ஆகும். ஸ்காண்டிநேவியா தொழினுட்ப உயர்கல்வி நிறுவனத்தில் 13,000 மாணவர்கள் மட்டில் கல்வி கற்கின்றனர்.

## ஸ்டாக்ஹோமின் மக்கள் வகைப்பாடு
சுவீடனின் மொத்த சனத்தொகையில் ஸ்டாக்ஹோமின் சனத்தொகை 22% வீதமாகக் காணப்படுகிறது. மொத்த உள்நாட்டு உற்பத்தியின் மூலம் ஸ்டாக்ஹோம் நகரத்தினால் சுவீடனுக்கு 29% வீத வருமானம் கிடைக்கின்றது.

### ஸ்டாக்ஹோம் நகரத்தின் சனத்தொகை (ஆண்டுகள் வாரியாக)

## அருங்காட்சியகங்கள்
thumb|180px|சுவீடனின் தேசிய அருங்காட்சியகம் ஸ்டாக்ஹோம் நகரம் உலகிலுள்ள அருங்காட்சியகங்கள் பற்பல உள்ள அருங்காட்சியக-நகரங்களுள் இதுவும் ஒன்றாகும். இங்கு அருங்காட்சியகங்கள் 100 மட்டில் உள்ள்ன, இங்கு பல மில்லியன் கணக்கான மக்களும் ஒவ்வொரு ஆண்டும் வந்து போவார்கள்.

## காலநிலை

## இணைப்புகள்
* இலங்கைத் தூதரகம் ,ஸ்டாக்ஹோல்ம் . 
* இந்தியத் தூதரகம், ஸ்டாக்ஹோம் 

## மேற்கோள்கள்

பகுப்பு:சுவீடன்
பகுப்பு:ஐரோப்பியத் தலைநகரங்கள்
பகுப்பு:ஒலிம்பிக் விளையாட்டுகள் நடைபெற்ற நகரங்கள்
அடித்தட்டு வர்க்கம்

**அடித்தட்டு வர்க்கம்** எனப்படுவது பொருளாதார சமூக அடுக்கமைவில் மிகவும் பின் தங்கிய மக்கள் குழுவாகும்.  இவர்களைப் பற்றி ஒட்டுமொத்தமாக வரையறை செய்வது கடினம்.  எவ்வளவு உழைத்தும் தொடர்ந்தும் பின் தங்கி நிற்கும் தொழிலாளர்கள், விவசாயிகள்.  எளிமையான வாழ்வு முறைகளைத் தேர்ந்த துறவிகள் போன்றோர், குடி போதை போன்ற தீய பழக்கங்களுக்கு அடிமைப்பட்டு பின் தங்கியோர், நோய் சமூகக் கட்டமைப்பு போன்ற இதர காரணிகளால் பின் தங்கியோர் என பல தரப்பட்ட மக்கள் அடித்தட்டு வர்க்கம் என்ற வட்டத்துக்குள் வரக்கூடும்.

ஆங்கிலத்தில் working class, underclass என்றும் வேறுபடுத்திக் காட்டுவர்.  அதற்கு சற்று ஒத்து தமிழிலும் உழைப்பாளிகள், விளிம்பு நிலை மக்கள் என்ற சொல்லாடல்களும் உண்டு.

## இவற்றையும் பாக்க
* :en:Working class

## மேற்கோள்கள்

பகுப்பு:வர்க்கம்
நடுத்தர வர்க்கம்

**நடுத்தர வர்க்கம்** அல்லது **நடுத்தர வகுப்பு** என்பது, சமூகப் படிநிலை அமைப்பில் நடுவில் உள்ள வகுப்பினரைக் குறிக்கும். வெபரிய சமூக-பொருளாதாரச் சொற் பயன்பாட்டின்படி, தற்காலச் சமூகத்தின் சமூக-பொருளாதார அடிப்படையில், தொழிலாளர் வகுப்புக்கும், உயர் வகுப்புக்கும் இடையில் இருக்கும் பரந்த அளவு மக்கள் கூட்டத்தைக் குறிக்கிறது. நடுத்தர வர்க்கம் என்பதைத் தீர்மானிக்கும் அளவு கோல் வெவ்வேறு பண்பாடுகளில் வெவ்வேறு விதமாகக் காணப்படுகிறது.

நடுத்தர வர்க்கத்தினர், நல்ல வாழ்க்கைத் தரத்தைத் தரக்கூடிய பொருளாதார வசதியைப் பெற்ற அல்லது பெற வல்ல மக்கள் குழுவினர் ஆவர். இவர்கள் மேட்டுக் குடியினர் அளவுக்கு அதிகாரத்தை அல்லது செல்வாக்கை குவியப்படுத்திக் கொண்டிருப்பதில்லை. பொதுவாக தொழிற்துறை வல்லுனர்கள், புலமையாளர்கள், அரச சேவையாளர்கள், ஊடகவியலாளர்கள் இந்த வர்க்கத்தில் அடங்குவர். பொருளாதார, வாழ்கைத்தர நிலைமைகளைப் பொறுத்து விவசாயிகளும் தொழிலாளர்களும் கூட இந்த வரையறைக்குள் வரக்கூடும்.

## கருத்துருவின் வரலாறு
நடுத்தர வர்க்கம் என்பதற்கு ஈடான ஆங்கிலச் சொல் *middle class* என்பது 1745 ஆம் ஆண்டில் சேம்சு பிராட்சா என்பவரால் முதன் முதலில் பயன்படுத்தப்பட்டது. எனினும், இச்சொல் பல பொருள்களில், சில வேளைகளில், முரண்பட்ட பொருள் தரும்படி பயன்பட்டது. ஒரு காலத்தில் ஐரோப்பாவில், இச்சொல், பிரபுக்களுக்கும், குடியானவர்களுக்கும் இடையில் உள்ள மக்களைக் குறிக்கப் பயன்பட்டது. பிரபுத்துவ வகுப்பினர் நாட்டுப்புற நிலங்களுக்கு உடமையாளர்களாக இருந்தனர். குடியானவர்கள் அவர்களுடைய நிலங்களில் வேலை செய்தனர். இவ்வகுப்புக்களுக்குப் புறம்பாகப் புதிதாக உருவான, வணிகச் செயற்பாடுகளோடு தொடர்புள்ள நகர வாசிகள், நடுத்தர வகுப்பினராகக் கருதப்பட்டனர். இன்னொரு வரைவிலக்கணப்படி, பிரபுத்துவ வகுப்பினரோடு போட்டியிடக் கூடிய அளவுக்கு மூலதனம் வைத்திருந்த முதலாளிகள் நடுத்தர வகுப்பினர் எனப்பட்டனர். தொழிற் புரட்சிக் காலத்தில், பெருமளவு மூலதனத்தைக் கொண்ட இலட்சாதிபதிகளாக இருப்பதே நடுத்தர வகுப்பினருக்குரிய தகுதியாக இருந்தது. பிரெஞ்சுப் புரட்சியை நிகழ்த்தியவர்கள் நடுத்தர வகுப்பினரே.

நடுத்தர வகுப்பு என்பதற்கான தற்காலப் பொருளுடன் கூடிய பயன்பாடு முதலில் 1913 ஆம் ஆண்டின் ஐக்கிய இராச்சியப் பதிவாளர் நாயகத்தின் அறிக்கையில் காணப்பட்டது. இதில் புள்ளியியலாளர், டி. எச். சி. இசுட்டீவன்சன், நடுத்தர வகுப்பினரை உயர் வகுப்பினருக்கும் தொழிலாளர் வகுப்பினருக்கும் இடைப்பட்டவர்களாகக் குறிப்பிட்டார். உயர்தொழில் வல்லுனர்கள், மேலாளர்கள், மூத்த அரச அதிகாரிகள் போன்றோர் நடுத்தர வகுப்பினராகக் கொள்ளப்பட்டனர்.

முதலாளித்துவத்தில், நடுத்தர வகுப்பு என்பது, பூர்சுவாக்களையும், சிறு பூர்சுவாக்களையுமே குறித்தது. ஆனால், பெரும்பாலான சிறு பூர்சுவாக்கள்  ஏழைகளாகவும், பாட்டாளிகளாகவும் ஆனதாலும், நிதி முதலாளித்துவத்தின் வளர்ச்சியாலும், உயர்மட்டத் தொழிலாளர், உயர்தொழில் வல்லுனர், அலுவலகப் பணியாளர் போன்றோர் நடுத்தர வகுப்பினராகக் கருதப்படுகின்றனர்.

## குறிப்புகள்

பகுப்பு:வர்க்கம்
ஏர் கனடா சென்டர்

**ஏர் கனடா சென்டர்** (Air Canada Centre) (ஈழத்துவழக்கு: எயர் கனடா சென்ரர்) கனடாவின் டொராண்டோ நகரத்தில் அமைந்த விளையாட்டு அரங்கம் ஆகும். இந்த கட்டிடத்தில் என்.பி.ஏ.-இன் டொராண்டோ ராப்டர்ஸ், என்.எச்.எல்.-இன் டொராண்டோ மேபிள் லீஃப்ஸ், என்.எல்.எல்.-இன் டொராண்டோ ராக் ஆகிய விளையாட்டு அணிகள் விளையாடுகின்றன. இந்த அரங்கம் டொராண்டோவில் நடு பகுதியில் அமைந்துள்ளது.

## படங்கள்


Image:Air Canada Centre from CN Tower.jpg|சி.என்.கோபுரத்திலிருந்து

Image:Air Canada Center interior.jpg|ஏர் கனடா சென்டர்
Image:Raptors 0607.JPG|டொராண்டோ ராப்டர்ஸ் அணி விளையாடும் பொழுது


பகுப்பு:என்.பி.ஏ. கூடைப்பந்தாட்ட மைதானங்கள்
பகுப்பு:தொராண்டோ

## மேற்கோள்கள்
மென்பந்தாட்டம்

**மென்பந்தாட்டம்** அடிபந்தாட்டைத்தை பெரிதும் ஒத்த ஐக்கிய அமெரிக்காவில் தோன்றிய ஒரு குழு விளையாட்டு ஆகும். அடிபந்தாட்டத்தில் பயன்படுத்தப்படும் பந்து சிறிதாகவும் (23&nbsp;cm சுற்றளவு) கடினமானதாகவும் இருக்கும். மென்பந்தாட்டத்தில் பயன்படும் பந்து அதைவிட பெரிதாகவும் (30&nbsp;cm சுற்றளவு) சற்று மெதுவானதாகவும் இருக்கும். அடிபந்தாட்டத்தில் எறிபவர் இடுப்புக்கு மேலே தனது கைகளை உயர்த்தி எறிவர். மென்பந்தாட்டதில் எறிபவர் இடுப்புக்குகீழே தனது கைகளை கொண்டுவந்து எறிவர். இவையே அடிப்படை வேறுபாடு.

இலங்கை வழக்கில் மென்பந்து என்பதை டென்னிஸ் பந்தைத் குறிப்பிடுவும் பயன்படுத்தப்படுவதுண்டு.

பகுப்பு:விளையாட்டுகள்
விரைவோட்டம்

[thumb|right|300px|200 [மீட்டர் விரைவோட்டப்போட்டி]]
[thumb|right|300px|100-[மீ விரைவோட்டப் போட்டியில் புறப்பட அணியமாய் இருக்கும் ஓட்டவீரர்கள்]]
**விரைவோட்டம்** (*sprint*) அல்லது சுருக்கோட்டம் (குறுவிரையோட்டம்) என்பது அனைத்துலகிலும் நடைபெறும் ஓர் ஓட்டப்பந்தயம். இவ்வோட்டப்போட்டி ஒலிம்பிக்கில் மிகப்பலராலும் விரும்பிப் பார்க்கப்படும் ஒரு விளையாட்டு. இவ்வகை ஓட்டப்போட்டியில் ஏறத்தாழ 8-10 பேர் ஒரே நேரத்தில் புறப்பட்டு ஒரு குறிப்பிட்ட நீளம் கொண்ட தடகளத்தை கடக்க மிகவிரைந்து ஓடுவார்கள். யாரொருவர் முதலில் எல்லோரையும் முந்திக்கொண்டு தடகள எல்லையைக் கடக்கின்றார்கள் என்பதே போட்டி. இது தட கள விளையாட்டுக்களில் ஒன்று. பொதுவாக தடகளத்தின் நீளம் 60, 100, 200, 400 மீட்டர்களாக இருக்கும். மாரத்தான் போட்டிகள் போல் அல்லாமல் முழுத் தொலைவும் உயர்வேகத்தில் வீரர்கள் ஓட முற்படுவார்கள். பொதுவாக 60 மீ விரைவோட்டம் திறந்த வெளியில் நடைபெறுவதில்லை. அது உட்கூடத்திலேயே நடப்பது.

## பொதுவான தொலைவுகள்
* 60 மீ ஓட்டம்
* 100 மீ ஓட்டம்
* 200 மீ ஓட்டம்
* 400 மீ ஓட்டம்

## மேற்கோள்கள்

பகுப்பு:தடகள விளையாட்டுகள்
பகுப்பு:ஓட்ட வகைகள்
ஆசியக் கிண்ணம் 1986

**1986 ஆசியக் கிண்ணம்** (*1986 Asia Cup*) இரண்டாவது ஆசியக் கிண்ண துடுப்பாட்டப் போட்டித் தொடராகும். இத்தொடர் **ஜோன் பிளேயர் கோல்ட் லீஃப் கேடயம்** எனவும் அழைக்கப்படுகிறது. இலங்கையில் 1986 ஆம்  ஆண்டில் மார்ச் 30 முதல் ஏப்ரல் 6 வரை இடம்பெற்ற இத்தொடரில் வங்காள தேசம், பாகிஸ்தான், மற்றும் இலங்கை ஆகிய அணிகள் பங்கு பற்றின. இலங்கை இனப்பிரச்சினையைக் காரணம் காட்டி இந்திய அணி இத்தொடரில் பங்குபற்றவில்லை.

இத்தொடரின் போட்டிகள் ரொபின் வட்டச் சுற்று முறையில் இடம்பெற்றன. ஒவ்வொரு அணியும் ஒரு முறை மற்றைய இரு அணிகளுடனும் மோதின. அதிக புள்ளிகளைப் பெற்ற பாகிஸ்தான் அணி இரண்டாம் இடத்தில் வந்த இலங்கை அணியுடன் இறுதிப் போட்டியில் மோதியது. இலங்கை அணி வெற்றி பெற்று ஆசியக் கிண்ணத்தை முதற் தடவையாகப் பெற்றுக் கொண்டது.

## ஆரம்பப் போட்டிகள்
 
----
 
----
 

## இறுதிப் போட்டி
 

## மேற்கோள்கள்
* Cricket Archive: John Player Gold Leaf Trophy (Asia Cup) 1985/86 http://www.cricketarchive.co.uk/Archive/Seasons/SL/1985-86_SL_John_Player_Gold_Leaf_Trophy_(Asia_Cup)_1985-86.html  
* WisdenAlmanack: John Player Gold Leaf Trophy (Asia Cup) http://content-search.cricinfo.com/wisdenalmanack/content/story/150621.html
* Sri Lanka vs Pakistan scorecard
* Bangladesh vs Pakistan scorecard
* Sri Lanka vs Bangladesh scorecard
* Sri Lanka vs Pakistan Final scorecard

பகுப்பு:ஆசியக் கிண்ணம்
பகுப்பு:1986 நிகழ்வுகள்
பகுப்பு:இலங்கையில் விளையாட்டு
ஆசியக் கிண்ணம் 1984

**1984 ஆசியக் கிண்ணம்** (*1984 Asia Cup*) ஐக்கிய அரபு அமீரகத்தில் சார்ஜா நகரில் 1984 ஆம் ஆண்டு ஏப்ரல் 6 முதல் ஏப்ரல் 13 வரை இடம்பெற்றது. இதுவே முதலாவது ஆசியக் கிண்ணத்தின் முதலாவது போட்டித் தொடராகும். இத்தொடர் **ரொத்மன்ஸ் ஆசியக் கிண்ணம்** எனவும் அழைக்கப்படுகிறது. இந்தியா, பாகிஸ்தான், மற்றும் இலங்கை ஆகிய அணிகள் இப்போட்டியில் பங்கு பற்றின.

இப்போட்டித் தொடர் ரொபின் வட்டச் சுற்று முறைப்படி இடம்பெற்றது. ஒவ்வொரு அணியும் மற்றைய அணிகளுடன் ஒரு முறை மட்டும் ஆடும். இந்தியா இரண்டு போட்டிகளிலும் வெற்றி பெற்று, முதலாவது ஆசியக் கிண்ணத்தைப் பெற்றுக் கொண்டது. இலங்கை இரண்டாவது இடத்தில் வந்தது. பாகிஸ்தான் இரண்டு போட்டிகளிலும் தோற்றது.

## முடிவுகள்

## மேற்கோள்கள்
* Cricket Archive: Rothmans Asia Cup 1983/84 http://www.cricketarchive.co.uk/Archive/Seasons/UAE/1983-84_UAE_Rothmans_Asia_Cup_1983-84.html 
* CricInfo: Asia Cup (Ind Pak SL) in Sharjah: Apr 1984 http://usa.cricinfo.com/db/ARCHIVE/1980S/1983-84/OD_TOURNEYS/ASIA/

பகுப்பு:ஆசியக் கிண்ணம்
பகுப்பு:1984 நிகழ்வுகள்
பகுப்பு:ஐக்கிய அரபு அமீரகத்தில் விளையாட்டு
ஆங்காங் துடுப்பாட்ட அணி

**ஆங்காங் துடுப்பாட்ட அணி** (*Hong Kong cricket team*) பன்னாட்டுத் துடுப்பாட்டத்தை சீனாவின் ஹொங்கொங் பகுதிக்காகப் பிரதிநிதித்துவப் படுத்தும் துடுப்பாட்ட அணியாகும். ஹொங்கொங் துடுப்பாட்ட அணி 1866 இல் முதலாவது போட்டியில் பங்கு பற்றியது.. பன்னாட்டுத் துடுப்பாட்ட அவையில் 1969 முதல் உறுப்பினராக உள்ளது.

2004 ஆசியக் கிண்ணப் போட்டிகளில் முதன் முறையாக ஒருநாள் பன்னாட்டுத் துடுப்பாட்டத்தில் ஆங்காங் அணி பங்குபற்றியது. ஐசிசி தரவுகளின் படி இவ்வணியின் தற்போதைய உலக நிலை 20வது ஆகும். தேர்வுத் துடுப்பாட்டங்களில் விளையாடாத நாடுகளில் ஆசிய நாடுகளில் இது மூன்றாவது நிலையில் தற்போது உள்ளது.

## மேற்கோள்கள்

## வெளி இணைப்புகள்
*Hong Kong Cricket Association
*Hong Kong Cricket Team

பகுப்பு:ஆங்காங்கில் விளையாட்டு
பகுப்பு:நாடுகள் வாரியாகத் துடுப்பாட்ட அணிகள்
1497

**1497** (**[[ரோம எண்ணுருக்கள்|MCDXCVII]]**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* மே 10 - புதிய உலகத்துக்கான தனது கடற் பயணத்தை அமெரிகோ வெஸ்பூச்சி ஸ்பெயினில் இருந்து ஆரம்பித்தார்.
* மே 20 (அல்லது மே 2) - மேற்குலகிற்கான புதிய பாதையைக் கண்டறியும் பொருட்டு ஜோன் காபொட் பிறிஸ்டலில் இருந்து புறப்பட்டார்.
* ஜூன் 24 - ஜோன் காபொட் வட அமெரிக்காவை (இன்றைய நியூபவுண்லாந்தை அடைந்தார்.
* ஜூலை 8 - வாஸ்கோ ட காமாவின் இந்தியாவுக்கான முதல் நேரடிப் பயணம் தொடக்கம்.
* டிசம்பர் 5 - போர்த்துக்கல்லின் மன்னன் முதலாம் மனுவேல் யூதர்கள் அனைவரும் கிறிஸ்தவத்துக்கு மதம் மாறுமாறும் அல்லது நாட்டை விட்டு வெளியேறுமாறும் பணித்தான்.

## நாள் அறியப்படாதவை
* துளுவ நரச நாயக்கன் காலத்தில் சோழ, சேர நாடுகள், மதுரை, ஸ்ரீரங்கப்பட்டினம் ஆகியவை விஜயநகரத்தின் கட்டுப்பாட்டுக்குள் வந்தது.

## பிறப்புகள்

## இறப்புகள்

## 1497 நாற்காட்டி

## மேற்கோள்கள்

*
ஆசியக் கிண்ணம் 1988

**1988 ஆசியக் கிண்ணம்** (*1988 Asia Cup*, அல்லது **வில்ஸ் ஆசியக் கிண்ணம்**), மூன்றாவது ஆசியக் கிண்ணத் துடுப்பாட்டப் போட்டிகளாகும். இச்சுற்றுப் போட்டி வங்காள தேசத்தில் 1988 ஆம் ஆண்டு அக்டோபர் 26 முதல் நவம்பர் 4 வரை இடம்பெற்றது. வங்காள தேசம், இந்தியா, பாகிஸ்தான், இலங்கை ஆகிய நான்கு அணிகள் இத்தொடரில் பங்கு பற்றின.

இச்சுற்றுப் போட்டியின் முதற் சுற்றில் ஒவ்வொரு அணியும் மற்றைய அணிகளுடன் தனித்தனியே ஒரு முறை மோதின. இவற்றிம் முதல் இரண்டு அணிகள் இறுதிச் சுற்றில் விளையாடின. இறுதிச் சுற்றில் இந்திய அணி இலங்கை அணியை 6 விக்கெட்டுகள் வித்தியாசத்தில் வெற்றி பெற்று இரண்டாவது தடவையாக ஆசியக் கிண்ணத்தைப் பெற்றுக் கொண்டது.

## மேற்கோள்கள்
* Cricket Archive: Wills Asia Cup 1988/89 http://www.cricketarchive.co.uk/Archive/Seasons/BDESH/1988-89_BDESH_Wills_Asia_Cup_1988-89.html 
* CricInfo: Asia Cup in Bangladesh (Bdesh Ind Pak SL) : Oct/Nov 1988 http://usa.cricinfo.com/db/ARCHIVE/1980S/1988-89/OD_TOURNEYS/ASIA/

பகுப்பு:ஆசியக் கிண்ணம்
பகுப்பு:1988 நிகழ்வுகள்
பகுப்பு:வங்காளதேசத்தில் துடுப்பாட்டம்
பரவளைவுத் தெறிப்பி

**பரவளைவுத் தெறிப்பி** என்பது, பரவளைவு வடிவில் அமைந்த ஒரு தெறி கருவி ஆகும். இது ஒளி, ஒலி, வானொலி அலைகள் போன்ற ஆற்றல் அலைகளைத் தெறிப்பதற்கோ அல்லது பரவுவதற்கோ பயன்படுகிறது.

## கோட்பாடு
பரவளைவுத் தெறிப்பியின் செயற்பாட்டுக்கு அதன் வடிவவியல் இயல்பே காரணமாகும். இவ்வடிவத்தின் அச்சுக்கு இணையாகச் சென்று தெறிப்பியில் படும் கதிர் எதுவும் தெறித்து ஒரு குறிப்பிட்ட புள்ளியூடாகச் செல்லும். இது குவியப் புள்ளி அல்லது குவியம் எனப்படும். ஒன்றுக்கொன்று இணையாக வந்து தெறிப்பியில் படும் ஆற்றல் அலைகள் அனைத்தும் ஒரே புள்ளியில் குவிக்கப்படும். மறுதலையாக, குவியத்திலிருந்து புறப்படும் அலைகள் தெறிப்பியின் அச்சுக்கு இணையான கற்றைகளாகத் தெறித்து வெளியேறும்.

## வரலாறு
பரவளைவு ஆடிகளை முதலில் விபரித்தவர் 10 ஆம் நூற்றாண்டில் வாழ்ந்த அராபிய இயற்பியலாளரான இபின் சாஹுல் என்பவராவார். இது பின்னர் 1021 ஆம் ஆண்டில் இபின் அல்-ஹேதம் என்பவராலும் அவர் எழுதிய *[[ஒளியியல் நூல்]]* என்னும் நூலில் விபரிக்கப்பட்டது. 1721 ஆம் ஆண்டில், ஜான் ஹாட்லி என்பவர் பரவளைவு ஆடிகளை, தெறிப்புவகைத் தொலைநோக்கி ஒன்றை உருவாக்கப் பயன்படுத்தியது மூலம் நடைமுறை வானியலில் பயன்படுத்தினார். இதற்கு முன்னர் கோள ஆடிகளே தொலைநோக்கிகளில் பயன்படுத்தப்பட்டன. 19 ஆம் நூற்றாண்டில் கூடிய செயற்திறன் கொண்ட *[[ஃபிரெஸ்னெல் வில்லை]]* கள் அறிமுகப்படுத்தப்பட முன்னர், பரவளைவு ஆடிகளே கலங்கரை விளக்கங்களில், ஒரு விளக்கிலிருந்து ஒளிக்கற்றைகளை உருவாக்கப் பயன்பட்டது.

## பயன்பாடுகள்
தற்காலத்தில் பரவளைவுத் தெறிப்பிகள் சிறிதும் பெரிதுமான பல வகையான கருவிகளில் பயன்படுகின்றன. இவற்றுள், செய்மதி அலைவாங்கிகள், தெறிப்புவகைத் தொலைநோக்கிகள், வானொலித் தொலைநோக்கிகள், பரவளைவு ஒலிவாங்கிகள் போன்றவையும், பலவகை மின்விளக்குகளின் தெறிப்பிகளும் அடங்கும்.

பகுப்பு:ஒளியியல்

## மேற்கோள்கள்
தண்ட நாயகன் சிங்கணன்

தண்டநாயக்கன் சிங்கணண் இவன் போசள நாட்டைச் சேர்ந்தவன்.போசளப்படையின் தளபதியும் இவன் தான்.மதுரையில் சுந்தரபாண்டியன் ஆட்சி செய்த பொழுது சேர அரசன் பாண்டியன் மகளை களவாடினான் இக்களவு கொட்டுந்தளம் என்னும் கோட்டையில் நடந்தது.அவ் இளவரசியை களவாடிக்கொடுத்தது சிங்கணன் தான்.பின் பாண்டிய இளவரசன் வீரபாண்டியன் இவனை கைது செய்து இவனை உயிரோடு விட்டான்.பின் பாண்டியர் படை கோட்டாற்றுக்கரை கோட்டையை கைப்பற்றிய போது மீள கோட்டையை கைப்பற்ற சேரமன்னன் இவன் தலமையில் பதினையாயிரம் படையை அனுப்பினான்.ஆனால் மூவாயிரம் பேரைக்கொண்ட வீரபாண்டியன் தலமையிலான படை இவர்களை தோற்கடித்தது.இறுதியில் வீரபாண்டியனையும் பாண்டியப்படையையும் ஆயுதம் இல்லாம் இருக்கும் போது கொல்ல சூழ்ச்சி செய்து வீரபாண்டியனால் கைது செய்யப்பட்டு மீண்டும் உயிர்பிச்சை அளிக்கப்பட்டான்.இதனால் மனம் உடைந்து தன் சொந்த நாடான போசளத்துக்கே திரும்பினான். பின் கண்ணூரில் நடந்த போரிலே சுந்தர பாண்டியனால் கொல்லப்பட்டான்.

பகுப்பு:தமிழ்நாட்டு வரலாறு
ஆசியக் கிண்ணம் 2008

**2008 ஆசியக் கிண்ணம்** (*2008 Asia Cup*) துடுப்பாட்டப் போட்டிகள் 2008 ஆம் ஆண்டு ஜூன் 24 முதல் ஜூலை 6 வரை பாகிஸ்தானில் இடம்பெற்றன. வங்காள தேசம், இந்தியா, ஹொங்கொங், பாகிஸ்தான், இலங்கை, அமீரகம் ஆகிய ஆறு அணிகள் இத்தொடரில் பங்கு பற்றின. பாகிஸ்தானில் இடம்பெற்ற முதலாவது ஆசியக் கிண்ணப் போட்டிகள் இதுவாகும். இத்தொடரின் இறுதிப் போட்டியில் இலங்கை அணி 100 ஓட்டங்களால் இந்திய அணியைத் தோற்கடித்து ஆசியக் கிண்ணத்தைத் தக்க வைத்துக் கொண்டது.

## முதற் கட்டம்
### பிரிவு A

### பிரிவு B

## சுப்பர் 4

## இறுதிச் சுற்று

## வெளி இணைப்புகள்
*Asia Cup 2008 Schedule & News 
*Asia Cup 2008 Fixtures @ RubaiSport 
*Asia Cup Schedule in local time 
*இந்திய அணியை 100 ஓட்டங்களால் தோற்கடித்து ஆசியக் கிண்ணத்தை இலங்கை அணி கைப்பற்றியது 
*Dhoni says Mendis a mystery bowler 

பகுப்பு:ஆசியக் கிண்ணம்
பகுப்பு:பாக்கித்தானில் துடுப்பாட்டம்
பகுப்பு:2008 நிகழ்வுகள்
பிரெனெல் வில்லை

thumb|180px|1: ஃபிரெனெல் வில்லை ஒன்றின் குறுக்கு வெட்டுமுகம்<br />2: சம வலுவுள்ள வழமையான வில்லையொன்றின் வெட்டுமுகம்
**ஃபிரெனெல் வில்லை** (Fresnel lens) என்பது, பிரான்சைச் சேர்ந்த இயற்பியலாளரான அகஸ்டீன்-ஜீன் ஃபிரெனெல் என்பவரால் கண்டுபிடிக்கப்பட்டது. இது தொடக்கத்தில் கலங்கரை விளக்கங்களில் பயன்படுத்துவதற்காகவே உருவாக்கப்பட்டது. இதன் வடிவமைப்பு பெரிய ஒளித்துளைகளுடனும், (aperture), குறைந்த குவியத் தூரத்துடனும் கூடிய வில்லைகளை, வழமையான முறையில் செய்யப்படும் வில்லைகளிலும் குறைந்த அளவு நிறையுடனும், குறைந்த கனவளவு கொண்டதாகவும் செய்வதற்கு இடமளித்தது. முன்னைய வில்லைகளைவிட ஃபிரெனெல் வில்லைகள் மெல்லியவை. இதனால் கூடிய ஒளி அவற்றினூடு செல்லக்கூடியதாக இருந்தது.

## உருவாக்கம்
பல்வேறு வில்லைத் துண்டுகளைச் சட்டகம் ஒன்றில் பொருத்தி மெல்லிய வில்லைகளை உருவாக்கும் எண்ணம், ஜார்ஜஸ் லூயிஸ் லெக்கிளார்க், கொம்டே டி பவ்வன் என்பவர்களால் உருவாக்கப்பட்டதாகச் சொல்லப்படுகிறது. எனினும் இதனை உருவாக்கிய பெருமை அகஸ்டீன்-ஜீன் ஃபிரெனெல்லுக்கே கொடுக்கப்படுகிறது. சிமித்சோனியன் இதழின்படி முதலாவது ஃபிரெனெல் வில்லை 1823 ஆம் ஆண்டில் கோர்டுவான் கலங்கரை விளக்கத்தில் பயன்படுத்தப்பட்டது. இதன் ஒளி 20 மைல்கள் வரை தெரியக்கூடியதாம்.

## இவற்றையும் பார்க்கவும்
* ஃபிரெனெல் விளக்கு

## மேற்கோள்கள்

பகுப்பு:ஒளியியல்
அகஸ்டீன்-சான் பிரெனெல்

**அகஸ்டீன்-ஜீன் ஃபிரெனெல்** (*Augustin-Jean Fresnel*) மே 10, 1788 – ஜுலை 14, 1827), ஒரு பிரான்சிய இயற்பியலாளர் ஆவார். இவர் அலை ஒளியியல் கோட்பாட்டை நிலைநிறுத்துவதில் குறிப்பிடத்தக்க பங்காற்றினார். ஃபிரெனெல், ஒளியின் நடத்தைகள் பற்றிக் கோட்பாட்டு முறையிலும், சோதனை முறையிலும் ஆய்வு செய்தார்.

புரோக்லீ என்னும் இடத்தில் பிறந்த ஃபிரெனெல், ஒரு கட்டிடக்கலைஞரின் மகனாவார். இவருடைய தொடக்ககாலக் கல்வி மிக மந்தமாகவே இருந்தது. எட்டு வயதாக இருக்கும்போதுகூட இவருக்கு வாசிக்கத் தெரியாது.

## மேற்கோள்கள்

பகுப்பு:பிரெஞ்சு இயற்பியலாளர்கள்
பகுப்பு:1788 பிறப்புகள்
பகுப்பு:1827 இறப்புகள்
ஒசுலோ

**ஒஸ்லோ** (*Oslo*, ) நோர்வே நாட்டின் தலைநகரமும் மிகப்பெரிய நகரமும் ஆகும். முன்னாளில் **கிறிஸ்தானியா** என்ற பெயர் வழங்கப்பட்டு வந்தது. இந்நகரத்தில் 560,484 மக்கள் வசிக்கின்றனர். ஸ்கான்டினாவியாவில் ஸ்டாக்ஹோம் மற்றும் கோப்பென்ஹாகென் ஆகிய நகரங்களுக்கு அடுத்தபடியாக மிகப்பெரிய நகரம் இதுவாகும்.

## மேற்கோள்கள்


பகுப்பு:ஐரோப்பியத் தலைநகரங்கள்
பகுப்பு:நோர்வேயின் நகரங்கள்
பகுப்பு:ஒலிம்பிக் விளையாட்டுகள் நடைபெற்ற நகரங்கள்
கோபனாவன்

**கோபன்ஹேகன்** (*Copenhagen*, டேனிய மொழி: København) டென்மார்க் நாட்டின் தலைநகரமும் மிகப்பெரிய நகரமும் ஆகும். ஐரோப்பாவின் சுகாண்டினேவியா பகுதியில் மிகப்பெரிய நகரம் ஆகும்.

பகுப்பு:டென்மார்க்
பகுப்பு:ஐரோப்பியத் தலைநகரங்கள்
முக்தீசூ

**மொகடிசு** (சோமாலி மொழி: Muqdisho, அரபு மொழி: مقديشو‎, இத்தாலிய மொழி: Mogadiscio) சோமாலியா நாட்டின் தலைநகரமும் மிகப்பெரிய நகரமும் ஆகும். இந்தியப் பெருங்கடலின் கரையில் அமைந்துள்ள இந்நகரத்தில் 17 ஆண்டுகளாக சோமாலிய உள்நாட்டுப் போர் நடைபெருகிறது.

## மேற்கோள்கள்

பகுப்பு:சோமாலியா
பகுப்பு:ஆப்பிரிக்கத் தலைநகரங்கள்
பகுப்பு:இந்தியப் பெருங்கடல்
2008 காபூல் இந்திய தூதரகம் மீது தாக்குதல்

**2008 காபூல் இந்திய தூதரகம் மீது தாக்குதல்** என்பது ஜூலை 7, 2008 காலை 8:30 மணிக்கு ஆப்கானிஸ்தானின் தலைநகர் காபுலின் நடு பகுதியில் அமைந்த இந்தியத் தூதரகத்தின் அருகில் ஒருவர் தானுந்து ஒன்றில் இருந்து நிகழ்த்திய தற்கொலைத் தாக்குதலைக் குறிக்கும். இந்த குண்டுவெடிப்பில் 58 பேர் உயிரிழந்து மேலும் 150 பேர் காயமடைந்தனர். உயிரிழந்தவர்களில் 4 இந்தியர்களும் அடங்குவர். இந்த தாக்குதல் 2001இல் டாலிபான் அரசின் அகற்றலுக்கு பிறகு நடந்த தாக்குதல்களில் மிகவும் உக்கிரமானது எனக் கூறப்படுகிறது. 

## மேற்கோள்கள்

பகுப்பு:தீவிரவாத நிகழ்வுகள்
பகுப்பு:ஆப்கானிஸ்தானில் தீவிரவாதத் தாக்குதல்கள்
குத்துவரிசை

**குத்துவரிசை** ஒரு தமிழர் தற்காப்புக் கலை.  இது தமிழ்நாட்டிலும், தமீழீழத்திலும் பயிலப்படுகிறது.  உடல் உறுப்புகள் அனைத்தையும் இந்த கலை ஈடுபடுத்துகிறது.

## வெளி இணைப்புகள்
*Kutthu Varesai By Mahesh Kumar 
* www.silambam.us by Aasan (Master) Murugan Chillayah (Malaysia) 
*Thamizhar Martial Arts

பகுப்பு:தமிழர் தற்காப்புக் கலைகள்
ஆசியத் துடுப்பாட்ட அவை

**ஆசியத் துடுப்பாட்டு வாரியம்** (*Asian Cricket Council*; **ACC**) என்பது ஆசியாவில் துடுபாட்டத்தை மேம்படுத்த 1983 இல் தொடங்கப்பட்ட ஒரு துடுப்பாட்ட அமைப்பாகும். பன்னாட்டுத் துடுப்பாட்ட அவையின் கீழ் இயங்கும் இந்த அமைப்பு ஆசியக் கண்டத்தின் பிராந்திய நிர்வாக அமைப்பாகும். இதில் தற்போது 24 உறுப்பு நாடுகளின் துடுப்பாட்ட வாரியங்கள் அங்கத்துவம் பெற்றுள்ளன. ஜெய் சா இதன் தற்போதைய தலைவராக உள்ளார்.

## வரலாறு
1983 செப்டம்பர் 19 இல் புதுதில்லியில் இந்த அமைப்பு ஆசிய துடுப்பாட்ட மாநாடு என்ற பெயரில் தொடங்கப்பட்டது. இதன் ஆரம்பகால உறுப்பினர்கள் வங்காளதேசம், இந்தியா, மலேசியா, பாக்கித்தான், சிங்கப்பூர், இலங்கை ஆகியயாகும். 1995 இல் இதன் பெயர் ஆசியத் துடுப்பாட்ட அவை என மாற்றப்பட்டது. 2003 வரை, இதன் தலைமையகம் இரண்டு ஆண்டுகளுக்கு ஒருமுறை அவையின் தலைவர்கள், செயலாளர்களின் சொந்த நாடுகளில் சுழற்சி முறையில் இருந்து வந்தது. இந்த அமைப்பின் தற்போதைய தலைவர் ஜெய் சா, இவர் இந்தியத் துடுப்பாட்டக் கட்டுப்பாடு வாரியத்தின் செயலாளராகவும் உள்ளார்.

ஆசியக் கிண்ணம், ஆசியத் தேர்வு வாகை, ஏசிசி கிண்ணம், மற்றும் பல்வேறு போட்டிகள் உட்பட அதிகாரப்பூர்வமாக அனுமதிக்கப்பட்ட போட்டிகளின் போது சேகரிக்கப்படும் தொலைக்காட்சி வருவாயில் இருந்து கிடைக்கப்பெறும் நிதியுதவி, அவையின் உறுப்பினர் நாடுகளில் பயிற்சி, நடுவர் தெரிவு மற்றும் விளையாட்டு மருத்துவ திட்டங்களை ஆதரிக்கும் மேம்பாட்டுத் திட்டங்களுக்கு செலவழிக்கப்படுகிறது.

ஆசியத் துடுப்பாட அவையின் தற்போதைய தலைமையகம் இலங்கையின் கொழும்பில் 2017 ஆகத்து 20 இல் அதிகாரப்பூர்வமாக திறக்கப்பட்டது.

## உறுப்பினர்கள்
ஆசியத் துடுப்பாட்ட அவையின் உறுப்பினர் சங்கங்கள் முழுமையான மற்றும் இணை உறுப்பினர்கள் என இரண்டு வகைகளாகப் பிரிக்கப்பட்டுள்ளன: பன்னாட்டுத் துடுப்பாட்ட அவையில் முழுமையான உறுப்ப்புரிமை உள்ளோருக்கு "முழு உறுப்பினர் தகுநிலை" வழங்கப்பட்டுள்ளது. அதே வேளையில் பன்னாட்டு அவையில் இணை உறுப்பினர்களாக உள்ளோருக்கும், பன்னாட்டு அவையில் உறுப்பினர்களல்லாதோருக்கும் (கம்போடியா, தைவான், 2021 இல்) "இணை உறுப்பினர் தகுநிலை" வழங்கப்பட்டுள்ளது. பிஜி, சப்பான், பப்புவா நியூ கினி ஆகியவை முன்பு ஆசிய அவையில் உறுப்பினர்களாக இருந்தன, ஆனால் 1996 இல் நிறுவப்பட்டபோது கிழக்காசிய-பசிபிக் பிராந்தியப் பேரவை தொடங்கியபோது, இந்த அவையில் இணைந்தன.

### முழு உறுப்புரிமை நாடுகள்

### துணைநிலை உறுப்பினர்கள் (ஒநாப, இ20ப தகுநிலையுடன்)

### துணைநிலை உறுப்பினர்கள் (இ20ப தகுநிலையுடன்)

மங்கோலியா 2021 சூலை 18 அன்று ஐசிசி உறுப்பினராக அனுமதிக்கப்பட்டது, ஆனால் இன்னும் எந்த பிராந்திய அமைப்பின் உறுப்புரிமையையும் அது பெறவில்லை. இருப்பினும், ஆசிய நாடாக இருப்பதால், ஏசிசியில் இணையும் என எதிர்பார்க்கப்படுகிறது.

### ஐசிசி உறுப்பினரல்லாதோர்

### கிழக்காசிய-பசிக்கில் இணைந்த முன்னாள் உறுப்பினர்கள்

### முன்னாள் உறுப்பினர்கள்

## வரைபடம்

## மேற்கோள்கள்

## வெளி இணைப்புகள்
*Asian Cricket Council (ACC)

பகுப்பு:துடுப்பாட்ட வாரியங்கள்
பகுப்பு:ஆசியாவில் துடுப்பாட்டம்
ஆசியக் கிண்ணம் 2004

**2004 ஆசியக் கிண்ணம்** துடுப்பாட்டப் போட்டிகள் இலங்கையில் 2004 ஆம் ஆண்டு ஜூலை 16 முதல் ஆகஸ்ட் 1 வரை இடம்பெற்றது. இறுதிப் போட்டியில் இலங்கை துடுப்பாட்ட அணி, இந்திய அணியை வேற்றி பெற்று ஆசியக் கிண்ணத்தை 3வது தடவையாகப் பெற்றுக் கொண்டது.

## பங்குபற்றிய அணிகள்
### பிரிவு A
# 
# 
# 
### பிரிவு B
# 
# 
# 

## முடிவுகள்
### முதற் கட்டம்
* ஜூலை 16
**  எதிர்  - வங்காள தேசம் 116 ஓட்டங்களால் வெற்றி
**  எதிர்  - இந்தியா 116 ஓட்டங்களால் வெற்றி**
* [[ஜூலை 17]]
**  எதிர்  - பாகிஸ்தான் 76 ஓட்டங்களால் வெற்றி
**  எதிர்  - இலங்கை 116 ஓட்டங்களால் வெற்றி
* [[ஜூலை 18]]
**  எதிர்  - பாகிஸ்தான் 173 ஓட்டங்களால் வெற்றி
**  எதிர்  - இந்தியா 12 ஓட்டங்களால் வெற்றி

====முதற்கட்ட முடிவுகள்====
***பிரிவு A**
1வது: <br>
2வது: <br>
3வது: 

***பிரிவு B'''
1வது: 
2வது: 
3வது: 

### இரண்டாம் கட்டம்
#### ஆட்டங்கள்
* ஜூலை 21
**  எதிர்  - இந்தியா 8 விக்கெட்டுகளால் வெற்றி
**  எதிர்  - இலங்கை 7 விக்கெட்டுகளால் வெற்றி
* ஜூலை 23 -  எதிர்  - இலங்கை 10 விக்கெட்டுகளால் வெற்றி
* ஜூலை 25 -  எதிர்  - பாகிஸ்தான் 59 ஓட்டங்களால் வெற்றி
* ஜூலை 27 -  எதிர்  - இந்தியா 4 ஓட்டங்களால் வெற்றி
* ஜூலை 29 -  எதிர்  - பாகிஸ்தான் 6 விக்கெட்டுகளால் வெற்றி
#### இறுதிப் போட்டி
* ஆகஸ்ட் 1 -  எதிர்  - இலங்கை 25 ஓட்டங்களால் வெற்றி

## மேற்கோள்கள்

பகுப்பு:ஆசியக் கிண்ணம்
பகுப்பு:2004 இல் விளையாட்டுகள்
பகுப்பு:இலங்கையில் விளையாட்டு
1816

**1816**  (**[[ரோம எண்ணுருக்கள்|MDCCCXVI]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.

## நிகழ்வுகள்
* ஜனவரி 9 - சேர் ஹம்பிறி டேவி சுரங்கத் தொழிலாளர்களுக்காக தான் வடிவமைத்த டேவி விளக்கை சோதித்தார்.
* மார்ச் 23 - அமெரிக்க மதப்பரப்புனர்கள் கொழும்பு வந்து சேர்ந்தனர்.
* ஏப்ரல் 21 - இலங்கையில் அமெரிக்க மதப் பரப்புனர்கள் தேவாலயம் ஒன்றை அமைத்தனர்.
* ஜூலை 11 - அமெரிக்க மிஷனைச் சேர்ந்த வண. ஈ. வாரன் என்பவர் யாழ்ப்பாணம் வந்து சேர்ந்தார்.
* ஜூலை 9 - ஆர்ஜெண்டீனா ஸ்பெயினிடம் இருந்து விடுதலை பெற்றது.
* ஜூலை 17 - பிரெஞ்சு பயணிகள் கப்பல் செனெகல்ல்லுக்கருகில் மூழ்கியதில் 140 பேர் கோல்லாப்பட்டனர்.
* ஆகஸ்ட் 27 - அல்ஜியேர்ஸ் மீது பிரித்தானியா குண்டுத் தாக்குதலை மேற்கொண்டது.
* டிசம்பர் 11 - இண்டியானா ஐக்கிய அமெரிக்காவின் 19வது மாநிலமாக இணைந்தது.

## தேதி அறியப்படாதவை
* ஸ்டெதஸ்கோப் கண்டுபிடிக்கப்பட்டது.
* ரொபேர்ட் ஸ்டேர்லிங் தனது வெப்ப எந்திரத்துக்கான காப்புரிமம் பெற்றார்.
* அமெரிக்க மிஷனைச் சேர்ந்த மதப் பரப்புனர்கள் யாழ்ப்பாணத்தில் மேற்கத்தைய மருத்துவத்தை உள்ளூரில் அறிமுகப்படுத்தினர்.

## 1816 நாட்காட்டி

## மேற்கோள்கள்

பகுப்பு:1816
ஆசியக் கிண்ணம் 1990-91

**1990-91 ஆசியக் கிண்ணம்** (*1990-91 Asia Cup*), நான்காவது ஆசியக் கிண்ணத் துடுப்பாட்டச் சுற்றுப் போட்டி. இது 1990 டிசம்பர் 25 முதல் 1991 ஜனவரி 4 வரை இந்தியாவில் இடம்பெற்றது. வங்காள தேசம், இந்தியா, இலங்கை ஆகிய மூஉன்று அணிகள் இப்போட்டித் தொடரில் பங்கேற்றன. பாகிஸ்தான் அணி அரசியல் காரணங்களுக்காக இத்தொடரில் பங்குபற்ற்றவில்லை.

ரொபின் சுற்று முறையில் நடந்த இச்சுற்றில் ஒவ்வோர்ர் அணியும் மற்றைய அணியுட ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. இறுதிப் போட்டியில் இந்திய அணி இலங்கையை 6 விக்கெட்டுகள் வித்தியாசத்தில் வென்று மூன்றாவது தடவையாக ஆசியக் கிண்ணத்தைத் தனதாக்கிக் கொண்டது.

## மேற்கோள்கள்
* Cricket Archive: Asia Cup 1990/91 http://www.cricketarchive.co.uk/Archive/Seasons/IND/1990-91_IND_Asia_Cup_1990-91.html 
* CricInfo: Asia Cup (India SL B'desh) in India : Dec 1990/Jan 1991http://usa.cricinfo.com/db/ARCHIVE/1990-91/OD_TOURNEYS/ASIA/

பகுப்பு:ஆசியக் கிண்ணம்
பகுப்பு:1990 நிகழ்வுகள்
பகுப்பு:1991 நிகழ்வுகள்
பகுப்பு:இந்தியாவில் துடுப்பாட்டம்
ஆசியக் கிண்ணம் 1995

**1995 ஆசியக் கிண்ணம்** (*1995 Asia Cup*) ஐந்தாவது ஆசியக் கிண்ணத் துடுப்பாட்டச் சுற்றுப் போட்டியாகும். இது **பெப்சி ஆசியக் கிண்ணம்** எனவும் அழைக்கப்படுகிறது. இச்சுற்றுப் போட்டி 1995 ஆம் ஆண்டில் ஏப்ரல் 5 முதல் ஏப்ரல் 13 வரை சார்ஜாவில் நடைபெற்றது. வங்காள தேசம், இந்தியா, இலங்கை, பாகிஸ்தான் ஆகிய நான்கு அணிகள் இப்போட்டித் தொடரில் பங்கேற்றன.

ரொபின் சுற்று முறையில் நடந்த இச்சுற்றில் ஒவ்வோர் அணியும் மற்றைய அணியுடன் ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. முதற் சுற்றில் இந்தியா, பாகிஸ்தான், இலங்கை ஆகிய மூன்று அணிகளும் தலாஅ நான்கு புள்ளிகளைப் பெற்றன. ஆனாலும் இந்தியா, இலங்கை அணிகள் கூடிய ஓட்ட வீதம் பெற்றதால் இறுதிப் போட்டிக்குத் தகுதி பெற்றன. இறுதிப் போட்டியில் இந்திய அனி, இலங்கையை 8 விக்கெட்டுகள் வித்தியாசத்தில் வென்று நான்காவது தடவையாக (அடுத்தடுத்து மூன்று தடவைகள்) ஆசியக் கிண்ணத்தைப் பெற்றுக் கொண்டது.

## மேற்கோள்கள்
* Cricket Archive: Pepsi Asia Cup 1994/95 http://www.cricketarchive.co.uk/Archive/Seasons/UAE/1994-95_UAE_Pepsi_Asia_Cup_1994-95.html 
* CricInfo: Asia Cup, 1995 http://usa.cricinfo.com/db/ARCHIVE/1994-95/OD_TOURNEYS/ASIA/

பகுப்பு:ஆசியக் கிண்ணம்
பகுப்பு:1995 நிகழ்வுகள்
பகுப்பு:ஐக்கிய அரபு அமீரகத்தில் விளையாட்டு
பின்னொளிர்ப்பு

ஒளியமைப்பில், **பின்னொளிர்ப்பு** (Backlighting) என்பது, எடுத்துக்கொண்ட பொருளைப் பின்புறமிருந்து ஒளியூட்டல் ஆகும். அதாவது, ஒளி விளக்கும், பார்ப்பவரும் எதிரெதிராக இருக்க, பொருள் அல்லது நடிகர்கள் இடையில் இருப்பர். இது பொருளின் விளிம்புகளை ஒளிரச்செய்யும் வேளை, ஏனைய பகுதிகள் இருட்டாக இருக்கும். 4-புள்ளி ஒளியமைப்பு முறையில் பின்னொளி பொருளுக்கு நேரே பின்புறம் இருக்கும். 

பின்னொளி நடிகன் அல்லது நடிகையில் தலைமுடி விளிம்பை பிரகாசமாக ஒளிரச் செய்யும். இது தலையைச் சுற்றிச் சிறிய ஒளிவட்டம் போல் இருக்கும். கதை மாந்தரின் நல்ல அல்லது தூய்மையான தனமையை வெளிப்படுத்த இந்த நுட்பம் பயன்படுத்தப்படுவது உண்டு. 

பின்னொளிர்ப்பு, பொருளையும் அதன் பின்புலத்தையும் பிரித்துக்காட்ட உதவும். முன்னொளிர்ப்பு சில சமயங்களில் இருபரிமாணத் தோற்றத்தைக் கொடுக்கும். இதனால், நாடகங்களில், நடிகர்களினதும், மேடையமைப்பினதும் முப்பரிமாணத் தோற்றத்தை கூட்டிக் காட்டுவதற்காக பின்னொளிர்ப்பு முறையைப் பயன்படுத்துவர். டெர்பியின் ஜோசெப் ரைட் வரைந்த மெழுகுவர்த்தி ஒளியூட்டல் ஓவியங்களில் பின்னொளிர்ப்பைப் பயன்படுத்தி முன்புலப் பொருட்களைப் பின்புலத்திலிருந்து வேறுபடுத்தி, காட்சிக்கு ஒரு ஆழத்தைக் கொடுத்திருப்பதைக் காணலாம். (இடப்புற மேல் படம்)

பகுப்பு:ஒளியமைப்பு
வொயேஜ் சென்சரி ஒன்லைன்

வொயேஜ் சென்சரி ஒன்லைன் எனப்படுவது இணையத்தில் பல பயனர்கள் இணைந்து விளையாடும் ஒரு கணனி விளையாட்டாகும். இதை IGG எனும் நிறுவனம் வெளியிட்டு வைத்தது. இந்த விளையாட்டு 17ம் நூற்றாண்டில் நடப்பது போல வடிவமைக்கப்பட்டுள்ளதுடன், அக்காலப் பகுதியில் பிரபலமாக இருந்த கரையோர நகரங்களையும் கொண்டமைந்துள்ளது. மற்றய விளையாட்டுகளைப்போல அல்லாமல் இந்த கணனி விளையாட்டு பயனர்களை பல்வேறு தொழில் முறைகளில் கணனி விளையாட்டில் தேர்ச்சியடைய வழிவிடுகின்றது.

## வரலாறு

இதன் ஆங்கிலப் பதிப்பு வெளியிடப்படுவதன் முன்பு சீனா, தென்கொரியா, செர்மனி ஆகிய நாடுகளில் இந்த விளையாட்டு வெளியிடப்பட்டிருந்தது. டிசம்பர் 8, 2006ல் 1000 பேருக்கு ஆங்கிலப் பதிப்பின் அல்பா வெளியீடு நிகழ்ந்தது. இதன் பின்னர் டிசம்பர் 22, 2006 ல் பீட்டா பதிப்பு வெளியிடப்பட்டது. ஏப்ரல் 8, 2007ல் முழுமையான பதிப்பு வெளியிடப்பட்டது.

## கப்பல்கள்
இந்த விளையாட்டில் மூன்று வகையான கப்பல்கள் பயன்படுத்தப்படுகின்றன. யுத்த கப்பல்கள், கொள்ளையர் கப்பல்கள், வியாபாரம் செய்யும் கப்பல்கள். சண்டைக் கப்பல்களில் அதிகளவு பீரங்கிகளைப் பொருத்த முடிவதுடன் பெரும் தாக்குதல்களையும் தாங்கி நீண்ட நேரம் கடலில் நிலைத்திருக்கும் சக்தி வாய்ந்தது. கொள்ளைக்கார கப்பல்கள் அதிகளவு மாலுமிகளை ஏற்றுவதுடன் விரைவான வேகத்தில் பயனிக்க கூடியதும் ஆகும். வியாபாரக் கப்பல்கள் மற்றய கப்பல்கள் எல்லாவற்றையும் விட வேகம் குறைவானதுடன் யுத்த நேரத்தில் தாக்குதலை தாங்க கூடிய வலிமை அற்றது ஆனால் அதிகளவான பாண்டங்களை ஏற்றும் வலிமை பெற்றது. விளையாட்டை விளையாடும் நபர் ஒருவர் எத்தனை கப்பலை வேண்டுமானாலும் வைத்துக் கொள்ளலாம். கப்பல்களுக்கு 11 படிகள் இருக்கின்றன. புதிய இணைப்பில் 12 படிமுறைகள் இருப்பதுடன் ட்ராகன் தலைவைத்த ஆரம்ப படிநிலை விளையாட்டு வீரர்களுக்கான கப்பலும் இருப்பது குறிப்பிடத்தக்கது.

## மேற்கோள்கள்

பகுப்பு:இணைய விளையாட்டுக்கள்
பகுப்பு:கணினி விளையாட்டுக்கள்
பகுப்பு:விண்டோஸ் விளையாட்டுக்கள்
திரிப்பொலி

**திரிப்பொலி** (*Tripoli*, அரபு மொழி: طرابلس *டராபுலஸ்*) லிபியா நாட்டின் தலைநகரமும் மிகப்பெரிய நகரமும் ஆகும். லிபியாவின் வடகிழக்கு பகுதியில் அமைந்த இந்நகரத்தில் 1.69 மில்லியன் மக்கள் வசிக்கின்றனர் .

## மேற்கோள்கள்


பகுப்பு:ஆப்பிரிக்கத் தலைநகரங்கள்
பகுப்பு:லிபியாவின் நகரங்கள்
பகுப்பு:பண்டைய நகரங்கள்
மூன்று நிலைய ஒளியமைப்பு

**மூன்று நிலைய ஒளியமைப்பு** (*Three-point lighting*) என்பது, நிகழ்படம், திரைப்படம், ஒளிப்படம் போன்ற காண்பிய ஊடகங்களில் பொதுவாகப் பயன்படுத்தப்படும் ஒரு ஒளியமைப்பு முறை ஆகும். ஒளி மூலங்களுக்கான மூன்று நிலையங்களைப் பயன்படுத்துவதன் மூலம், படம் எடுக்கப்படும் பொருளை எப்படி வேண்டுமானாலும் ஒளிர்விக்க முடியும். அத்துடன், நேரடி ஒளியினால் உருவாகக்கூடிய நிழல்களைக் கட்டுப்படுத்தவோ அல்லது முற்றாக இல்லாமலாக்கவோ முடியும். 

முதன்மை விளக்கு, பொருளின் மீது நேரடியாகப் பட்டு அதற்கு ஒளியூட்டும் முதன்மையாக விளக்காகும். சிறப்பாக, முதன்மை விளக்கொளியின் வலு, நிறம், கோணம் என்பவையே படப்பிடிப்பின் முழு ஒளியமைப்பு வடிவமைப்பையும் தீர்மானிக்கிறது. உள்ளகப் படப்பிடிப்பில் முதன்மை விளக்கு ஒரு சிறப்பு விளக்காகவோ அல்லது, படம்பிடி கருவியின் ஒளியாகவோ இருக்கலாம். பகல் நேரத்தின் வெளிப்புறத்தில் படம்பிடிக்கும்போது, சூரிய ஒளியே பெரும்பாலும் முதன்மை ஒளியாக இருக்கும். இவ்வேளைகளில், படப்பிடிப்பாளர், ஒளிமூலத்தை நகர்த்தமுடியாது. எனவே, சூரிய ஒளி தேவையான அளவு பொருளில் படும்படியாகப் பொருளின் நிலையைத் தெரிவு செய்யவேண்டி இருக்கும் அல்லது சூரியன் சரியான நிலைக்கு வரும்வரையில் பொறுத்திருக்க வேண்டியிருக்கும்.

நிரப்பு விளக்கும் பொருளின் மீது நேரடியாக ஒளியூட்டுவதே. எனினும், இது ஒரு பக்கத்தில் இருந்தே பொருளை ஒளியூட்டும். அத்துடன் முதன்மை விளக்கு உயரமான நிலையில் இருக்க, நிரப்பு விளக்கு அதிலும் குறைவான உயரத்தில் அமைந்திருக்கும். இது, முதன்மை விளக்கினால் ஒளியூட்டப்படாத பகுதிகளுக்கு ஒளி கொடுக்கும். அத்துடன் சியாரோஸ்கியூரோ விளைவு எனப்படும் ஒளி-நிழல் வேறுபாட்டளவைக் குறைக்க அல்லது இல்லாமலாக்க உதவுகிறது. நிரப்பு விளக்கு பொரும்பாலும், மெல்லொளியைக் கொடுப்பதாகவும், ஒளிர்வு குறைந்ததாகவும் இருக்கும்.

பகுப்பு:ஒளியமைப்பு
2050

**2050** (**[[ரோம எண்ணுருக்கள்|MML]]**) கிரிகோரியன் நாட்காட்டியில் ஒரு சனிக்கிழமையில் ஆரம்பமாகும் ஒரு சாதாரண ஆண்டாகும்.

திருவள்ளுவர் ஆண்டு: 2081.

## எதிர்வு கூறப்பட்ட நிகழ்வுகள்
* புவியை வெப்பமடையச் செய்யும் பைங்குடில் வாயுக்களின் வெளியேற்றத்தை 2050 ஆம் ஆண்டளவில் 50 வீதத்தால் குறைக்க வேண்டும் என்று ஜி8 நாடுகளின் தலைவர்கள் வலியுறுத்தியுள்ளனர்http://news.bbc.co.uk/2/hi/asia-pacific/7494702.stm.
* தற்போதுள்ள மீன் பிடித்தல் முறை தொடருமானால் 2050 ஆம் ஆண்டளவில் உலகின் மீன்வளம் அழியும் ஆபத்து உள்ளதாக ஐநாவின் சுற்றுச்சூழல் திட்டத்தின் பணிப்பாளர் "ஏக்கிம் ஸ்டைனர்" தெரிவித்தார். (நியூ யோர்க் டைம்ஸ், அக்டோபர் 26, 2007).

## திரைப்படம்
* லவ் ஸ்டோரி 2050

## வெளி இணைப்புகள்
* அமெரிக்க மக்கள் தொகைக் கணக்கெடுப்பு: எதிர்வுகூறல்
* மக்கள் தொகைக் கணக்கெடுப்பு: எதிர்வுகூறல் (நாடு வார்ரியாக)
* Guardian article on Spains shrinking coastline 

## 2050 நாட்காட்டி

பகுப்பு:2050கள்
பகுப்பு:2050
மேடைச் சிரிப்புரை

**மேடைச் சிரிப்புரை** (English: *stand-up comedy*) எனப்படுவது பொதுவாக ஒருவர் மேடையில் நகைச்சுவையாகப் பேசி, நகைச்சுவை சம்பவங்களை கதைகளாகச் சொல்லி, துணுக்குகளை கூறி ரசிகர்களை சிரிக்கவைப்பது ஆகும். மேடைச் சிரிப்புரை என்பது 20 ஆம் நூற்றாண்டில் அமெரிக்காவில் வடிவம் கண்டது. இது சமூகத்தில் பொதுவாக பேசப்படாத அல்லது தொடப்படக்கூடாததாக கருதப்பட்ட தலைப்புகளையும் தொட்டு, சமூகத்தின் இறுக்கிய மூடிய பகுதிகளையும் நகைச்சுவை கலந்து மேடைக்கு எடுத்து வந்தது.

தமிழில் மேடைச் சிரிப்புரை கலக்கப்போவது யாரு, அசத்தப் போவது யாரு? தொலைக்காட்சி நிகழ்ச்சிகள் மூலம் பரந்த அறிமுகம் பெற்றது.

## தமிழ் மேடைச் சிரிப்புரைஞர்கள்
* ரோபோ சங்கர்
* ஈரோடு மகேஸ்
* மதுரை முத்து
* மதுரை மஹா

## அமெரிக்க மேடைச் சிரிப்புரைஞர்கள்
* லெனி புரூஸ்
* யோர்ஜ் கார்லின்
* ரொபின் வில்லியம்ஸ்
* கிறிஸ் றொக்
* கார்லோஸ் மென்சியா

## இவற்றையும் பார்க்க
* சிரிப்பு
* நகைச்சுவை

## மேற்கோள்கள்

பகுப்பு:மேடைச் சிரிப்புரை
பகுப்பு:நகைச்சுவை